PROIECT DIDACTIC
BADEA ANA MARIA
GRĂDINIŢA CU P. P. “DUMBRAVA MINUNATĂ”,FIENI


GRUPA: mijlocie Step by Step
TEMA ANUALĂ DE STUDIU: ,,Cum este, a fost și va fi aici pe Pământ ?”
TEMA PROIECTULUI: “Lumea animalelor”
TEMA SĂPTĂMÂNII: “Călătorie în zonele polare!”
TEMA ZILEI: “Prietenii lui Pingu”
FORMA DE REALIZARE: Activitate integrată
TIPUL ACTIVITĂŢII: Consolidare de cunoştinţe, priceperi şi deprinderi
SCOPUL: 
·  Consolidarea cunoştinţelor matematice privind numeraţia în limitele 1-4 și stimularea expresivității și creativității în realizarea unor teme plastice.
COMPONENŢA ACTIVITĂŢII:
· Activități de dezvoltare personală:
      Întâlnirea de dimineaţă: ,,Bună dimineața, buburuze prietenoase!”, Rugăciunea, Salutul, Prezența, Calendarul naturii.
[bookmark: _Hlk94501462]            Momentul de lectură: ,,Tommy și pinguinul”
            Rutine: ,,Prietenul la nevoie se cunoaște!"- deprinderea de a oferi ajutor
	Tranziţii: "Pinguinul" – joc muzical, ,,Trenulețul pinguinilor”- joc muzical
· Activități liber alese: 
       Știință: “Găseșe drumul corect!” -  labirint -masa luminoasă
             Alfabetizare: ,,Cărticica mea de semne grafice ”– elemente de comunicare scrisă
             Joc de rol: ,,De-a pescarii”- hrană pentru Pingu
             Joc distractiv: “Cursa pinguinilor”
             Euritmie: ,,Dansul prieteniei”
· Activități pe domenii experiențiale: 
Domeniul Om și Societate Științe – Activitate Matematică - joc didactic „Pingu și ajutoarele lui”
Domeniul estetic și creativ – Educație artistico-plastică
Tema plastică: pata de culoare; Subiectul aplicativ: „Pinguinul”,  mijloc de realizare: pictură cu pensula.
DIMENSIUNI ALE DEZVOLTĂRII:
Cunoștințe și deprinderi elementare matematice și cunoașterea mediului apropiat;
Activare și manifestare a potențialului creativ;
Finalizarea sarcinilor și a acțiunilor;
COMPORTAMENTE VIZATE PE DOMENII DE DEZVOLTARE
Demonstrează familiarizarea cu conceptul de număr şi cu numeraţia;
Demonstrează creativitate prin activități artistico-plastice, muzicale și practice, în conversații și povestiri creative;
OBIECTIVE OPERAŢIONALE: 
La sfârşitul activităţii copiii vor fi capabili:
O1 - să numere crescător și descrescător în limitele 1-5;
O2 - să raporteze numărul la cantitate și invers;
O3 - să compună/ descompună numerele în concentrul 1-5, utilizând material ajutător;
O4 - să indice vecinii numerelor;
O5 - să compună spațiul plastic într-un mod cât mai creativ;
O6 - să  traseze semne grafice în cărticica cu animale polare;
O7 - să descopere drumul corect, evidențiindu-l cu ajutorul materialelor mărunte. 
Să manipuleze pestii aflati într-o pungă cu gel în vederea ajungerii acestora în dreptul pinguinilor desenați  pe pungă; 
Să traseze elemente grafice, după model,( linia ondulată, linia în zig-zag, bucla), în vederea  obținerii unei hărți pentru Pingu, utilizând elemente din natură; 
SARCINA DIDACTICĂ: 
- Număratul în limitele 1-5;
- Ordonarea grupelor de obiecte în șir crescător/ descrescător;
- Raportarea numărului la cantitate și invers;
 -Compunerea și descompunerea numerelor;
- Precizarea vecinilor cifrei date;
 Preșcolarii vor avea de rezolvat sarcini de joc cu  grad diferit de dificultate, ținând cont de particularitățile de vârstă și individuale ale acestora.
REGULILE   JOCULUI: 
-sarcinile de lucru sunt rezolvate individual;
-răspunsurile corecte sunt evidenţiate;
-răspunde copilul care este numit de educatoare cu undița magica.
-copilul care nu cunoaște răspunsul, este ajutat de ceilalti colegi;
ELEMENTE DE JOC: 
-surpriza, aplauze, bagheta magică, închiderea și deschiderea ochilor, mânuirea materialelor, a jetoanelor cu cifre;
STRATEGII DIDACTICE: 
· Metode si procedee: jocul didactic, explicaţia, conversaţia, comunicarea rotativa, observaţia, exercițiul, demonstrația, piramida, jocul, ,,Turul Galeriei”. 
· Mijloace de învăţământ: Pinguinul Pingu, videoproiector, laptop, boxă, siluete pinguini, siluete eschimosi, cartoane colorate,  jetoane cu pinguini, eschimoși si pesti, planșă magnetică, markere, magneţi, fișe labirint, acuarele, pensula, servetele, pinguini din polistiren, boabe de porumb, bețe de frigărui, plicuri, cutie, bagheta, carioci, ecusoane, recompense, masca.
· Bibliografie:
· Curriculum pentru învățământul preșcolar (3-6/7ani), București, 2019
· Repere fundamentale în învățarea timpurie a copilului de la naștere la 7 ani;
· Silvia Breben  -  ,,Metode interactive de grupˮ – Editura Arves

                                                                 SCENARIUL  ZILEI
   
       Programul va începe cu Întâlnirea de dimineaţă, debutând cu salutul. Voi rosti versurile: ,,Dimineaţa a sosit/ Toţi copiii au venit,/ În cerc să ne adunăm/ Cu toţii să ne salutăm/ A-nceput o nouă zi,/ Bună –dimineaţa copii!”. Copiii vor răspunde salutului. 
       Pentru prezenţă, o fetiţă va întoarce simbolurile fetiţelor absente şi le va număra, iar un băiat va întoarce  simbolurile băieţilor absenţi numărându-i. Pentru a completa calendarul naturii voi rosti versurile: ”A început o nouă zi/ Cum e vremea azi copii? Un copil va stabili anotimpul, luna,  ziua, data, starea vremii.  
        Se va desfăşura momentul de lectură. Educatoarea le citeşte copiilor povestea ,,Poveste cu un pinguin’’, de Marcela Penes.
   Tranziție: “Pinguinul” - cantec
          Noutatea zilei şi totodată captarea atenţiei o reprezintă vizita la grupa a unui pinguin năzdrăvan și aventuros ,  pe nume Pingu.      La video-proiector  este prezentat un videoclip educaţional, sub forma unei cărți prin care se prezintă un mesaj misterios de la Pingu. 
          Acesta nu își ascultă părinții și vrea să meargă la locul de joacă al lui și al prietenilor săi. Plecând singur pe drum,constată că s-a rătăcit , deoarece urmele de pași au fost acoperite de ninsoare.
          Propune astfel preșcolarilor să se transforme în ajutoarele lui și să plece împreună în aventura căutării familiei lui. Pingu le-a pregătit buburuzelor multe surprize frumoase.
Anunţarea temei şi a obiectivelor se va face în termeni accesibili copiilor: ,,Astăzi, în cadrul activităţii de matematica ne vom juca jocul didactic “Pingu si ajutoarele lui”, precum și activitățile ce se vor desfăsura pe parcursul zilei.”.
Se desfăşoară frontal jocul didactic matematic – “Pingu și ajutoarele lui”. Se anuntă scopul şi obiectivele, se explică si se demonstreaza sarcina şi  regulile jocului.
PREZENTAREA REGULILOR   JOCULUI: 
-sarcinile de lucru sunt rezolvate individual;
-răspunsurile corecte sunt evidenţiate;
-răspunde copilul care este numit de educatoare cu bagheta magica.
-copilul care nu cunoaște răspunsul, este ajutat de ceilalti colegi;
 SARCINA DIDACTICĂ: 
- Număratul în limitele 1-5;
- Ordonarea grupelor de obiecte în șir crescător/ descrescător;
- Raportarea numărului la cantitate și invers;
 - Compunerea și descompunerea numerelor;
- Precizarea vecinilor cifrei date;	
Preșcolarii vor avea de rezolvat sarcini de joc cu  grad diferit de dificultate, ținând cont de particularitățile de vârstă și individuale ale acestora.
ELEMENTE DE JOC: 
-surpriza, aplauze,  închiderea și deschiderea ochilor, mânuirea materialelor, a jetoanelor cu cifre;
Se va desfășura un joc de probă pentru verificarea înțelegerii jocului. 
PROBA 1: Prin tehnica “mâna oarbă”, copiii extrag dintr-un saculeț câte un iglu, recunosc cifra de pe iglu și le ordonează crescător pe tabla magnetică. 
După ce au așezat crescător igluurile, vor așeza pe tablă tot atația pinguini câti ne indică cifra de pe iglu.
Copiii, numiți cu ajutorul baghetei, realizează șirul descrescător în piramida cifrelor.
PROBA 2: Raportarea numărului la cantitate în șirul numeric – Copilul ales de bagheta magică număra eschimoșii de pe iglu și alege cifra corespunzătoare, pe care o așază sub iglu. La o bătaie din palme, copiii închid ochii, iar educatoarea ia un eschimos de pe un iglu. Copiii trebuie să ghicească “ce s-a schimbat” și să spună câți eschimoși au rămas pe iglu.
PROBA 3: Compuneți și descompuneți numerele date – Copiii numără pinguinii de pe cei doi ghețari, atașează cifra corespunzătoare, apoi trimit pinguinii la iglu. Copilul ales va împărți pinguinii care sunt pe iglu, îi va așeza pe ghețari și va pune cifra corespunzătoare.
Complicarea jocului:
Indică vecinii numerelor date – Pe fețele cubului sunt cifre de la 1-5 (una din cifre se repetă). Educatoarea aruncă cubul spre un copil, recunoaște cifra de pe fața cubului și precizează vecinii numărului. Vor așeza pe tabla magnetică jetonul cu cifra de pe cub și vecinii cifrei respective.
Se fac aprecieri asupra modului cum s-a desfășurat activitatea și copiii vor primi recompense.
           După activitatea de matematică, prin tranziția ,,Trenulețul pinguinilor” copiii vor fi îndrumați pentru activitatea la  centre, unde se vor folosi strategii de tratare diferențiată. 
     La centrul Artă: (ADE-DEC-EP): “Pinguinul” - copiii vor  picta siluete de pinguini din polistiren.
     La centrul Știință: ,,Ajută pinguinul să ajungă la iglu”, copiii au de rezolvat fișa labirint trasând cu carioca drumul corect și adăugând elemente mărunte (boabe de porumb). La acest centru, labirintul se va trata diferențiat. 
     La centrul Alfabetizare, copiii vor realiza cărticica cu animale polare, trasând semne grafice  pentru a desena un pinguin, un urs polar, o focă. Semnele grafice vor avea grad diferit de dificultate, în funcție de particularitățile de vârstă ale preșcolarului.
Îndrum activitatea în centre, dirijând activitatea în centrul Artă, urmărind ca și în celelalte centre să fie atinse obiectivele stabilite. Se apreciază activitatea copiilor la fiecare centru de interes. Dupǎ finalizarea activitǎților în centre, vom trece să analizăm lucrările copiilor.  Câte un copil va prezenta la fiecare centru ce au avut de realizat. În incheiere, voi face aprecieri asupra modului cum s-a desfǎșurat activitatea, iar fiecare copil va primi de la Pingu câte  o mască.
Dans euritmic: Copiii  vor reda  un dans euritmic  executând diferite mișcări și pași pe melodia „Dansul prieteniei”.
Joc de atenție: “Pasează pinguinul…”
Copiii sunt asezați în semicerc și pasează pinguinul de la unul la altul. La semnalul educatoarei, copilul la care s-a oprit pinguinul va  executa anumite mișcări sau va răspunde la o întrebare.

